open-index/open-wikipedia-markdown huggingface dataset:
Αιμιλία του Νάσσαου

H **Αιμιλία του Νασσάου**, (Ολλανδική γλώσσα : *Emilia von Nassau*, Κολωνία, 10 Απριλίου 1569 - 16 Μαρτίου 1629) από τον Οίκο του Νασσάου ήταν κόρη του πρίγκιπα της Οράγγης και με τον γάμο της έγινε πριγκίπισσα διαδόχου της Πορτογαλίας. Ήταν η τρίτη κόρη (2η από τον 2ο γάμο) του Γουλιέλμου Α΄ πρίγκιπα της Οράγγης & κυβερνήτη (stadholder) της Ολλανδίας, Ζηλανδίας, Ουτρέχτης, Φρήσλαντ και της Άννας των Βέττιν, κόρης του Μαυρικίου εκλέκτορα της Σαξονίας. Η μητέρα της είχε μια παράνομη ερωτική υπόθεση με τον πατέρα του ζωγράφου Πέτερ Πάουλ Ρούμπενς. Η Αιμιλία και τα αδέλφια της Άννα και Μαυρίκιος της Οράγγης απομακρύνθηκαν από την μητέρα τους και πήγαν να ζήσουν με τον θείο τους Ιωάννη.

Η Αιμιλία έζησε αργότερα με τον πατέρα της στο Ντελφτ και με την αδελφή της Άννα στο Φρίσλαντ. Με τον θάνατο του πατέρα της έζησε σαν φιλοξενούμενη στην αυλή του αδελφού της Μαυρικίου, σε μια περίσταση συνάντησε τον Εμμανουήλ των Αβίς γιο του διεκδικητή του θρόνου της Πορτογαλίας Αντωνίου του Κράτο. Η Αιμιλία τον παντρεύτηκε κρυφά (1597), αυτό εξόργισε έντονα τον Μαυρίκιο επειδή ο Οίκος του Νασσάου ήταν Καλβινιστές, αντίθετα ο Εμμανουήλ είχε ασπαστεί την Καθολική Εκκλησία. Ο Μαυρίκιος έθεσε την Αιμιλία υπό περιορισμό, όταν αναγνώρισε ότι ήταν αδύνατο να την πείσει να χωρίσει τον Εμμανουήλ την έστειλε 10 χρόνια εξορία. Τελικά συμφιλιώθηκαν, ο Εμμανουήλ και η Αιμιλία ήταν παρόντες στο νεκροκρέβατο του Μαυρίκιου. Η Αιμιλία και ο σύζυγος της έκαναν 10 παιδιά, τα τελευταία χρόνια έζησαν ξεχωριστά λόγω οικονομικών δυσκολιών, ο σύζυγος της έζησε στις Βρυξέλλες στην αυλή της Ισαβέλλας Κλάρας Ευγενίας. Η Αιμιλία και οι κόρες της μετανάστευσαν στην Γένοβα, πέθανε τρία χρόνια αργότερα σε ηλικία 59 ετών.

## Οικογένεια

Παντρεύτηκε το 1597 μυστικά τον Εμμανουήλ των Αβίς διάδοχο πρίγκιπα της Πορτογαλίας και είχε τέκνα:

*Μαρία-Βελγική 1598-1647, παντρεύτηκε τον Θεόδωρο Κρολλ συνταγματάρχη, υπεύθυνο εφοδίων τού στρατού τού Οδοάρδου Φαρνέζε δούκα της Πάρμας.  
*Εμμανουήλ Αντώνιος της Πορτογαλίας 1600-1666, ευγενής της Πορτογαλίας. 
*Αιμιλία-Λουίζα 1603-1670, άγαμη.
*Χριστόφορος-Γουλιέλμος-Λουδοβίκος 1604-1660, στρατιωτικός, διοικητής της φρουράς τού Μαυρικίου πρίγκιπα της Οράγγης και κυβερνήτη έξι επαρχιών της Ολλανδικής Δημοκρατίας. Ιππότης της Μάλτας.
*Άννα-Λουίζα 1605-1669, άγαμη.
*Γιουλιάνα-Αικατερίνη 1607-1680, άγαμη.
*Μαυρικία Ελεονώρα της Πορτογαλίας 1609-1674, παντρεύτηκε τον Γεώργιο-Φρειδερίκο πρίγκιπα τού Νασσάου-Ζήγκεν.
*Σαβίνα-Δελφική 1612-1670, άγαμη.

## Πρόγονοι

## Παραπομπές
 		


## Πηγές

*Dek, Anders W. E. (1968). "De afstammelingen van Juliana of Stolberg tot aan het jaar van de Vrede van Munster" [The Offspring of Juliana of Stolberg until the Year of the Peace of Münster]. Spiegel der Historie (in Dutch). 3 (7/8)

Κατηγορία:Οίκος του Νάσσαου
Κατηγορία:Κόμισσες του Νάσσαου
Μαυρικία Ελεονώρα της Πορτογαλίας

Η **Μαυρικία Ελεονώρα της Πορτογαλίας** ή **Μαυρικία Ελεονώρα της Πορτογαλίας** (Πορτογαλική γλώσσα : *Mauritia-Eleonora de Aviz*, 10 Μαΐου 1609 - 25 Ιουνίου 1674) από τον Οίκο των Αβίς ήταν κόρη του πρίγκιπα διαδόχου της Πορτογαλίας. Ήταν η πέμπτη κόρη του Εμμανουήλ διαδόχου πρίγκιπα της Πορτογαλίας και της Αιμιλίας των Νάσσαου, κόρης του Γουλιέλμου Α΄ πρίγκιπα της Οράγγης & κυβερνήτη της Ολλανδίας, Ζηλανδίας, Ουτρέχτης, Φρήσλαντ. Από την εποχή που η μεγαλύτερη αδελφή της Μαυρικίας-Ελεονώρας είχε δραπετεύσει στον βωμό οι πιθανότητες της ίδιας και των υπόλοιπων αδελφών της να παντρευτούν ήταν πολύ μικρές. 

Όταν πέθανε η μητέρα της που ζούσε στην Ελβετία (1629) δραπέτευσε στον θείο της Φρειδερίκο Ερρίκο της Οράγγης που ήταν οικονόμος στην Ολλανδική Δημοκρατία και την σύζυγο του Αμαλία του Σολμ, έμεινε στο ίδιο δωμάτιο με την μικρότερη αδελφή της Αμαλίας. Η θεία της Αμαλία ήθελε να παντρέψει την κόρη της Λουίζα Ερριέττα του Νάσσαου με τον Κάρολο Β΄ της Αγγλίας αλλά εκείνος αρνήθηκε να πλησιάσει, όταν η υπόθεση έγινε γνωστή έδειξε ενδιαφέρον ο Φρειδερίκος Γουλιέλμος του Βρανδεμβούργου. Η Μαυρικία Ελεονώρα και η θεία της Αμαλία προσπάθησαν να πείσουν με κάθε τρόπο την Λουίζα να παντρευτεί τον Φρειδερίκο Γουλιέλμο, τελικά το κατόρθωσαν και έγινε ο γάμος τον Δεκέμβριο του 1646. Η Μαυρικία Ελεονώρα παντρεύτηκε τον Γεώργιο-Φρειδερίκο πρίγκιπα του Νάσσαου-Ζήγκεν (1647), δεν απέκτησαν απογόνους.

## Πρόγονοι

 
## Παραπομπές


## Πηγές
*Elizabeth (Queen, consort of Frederick I, King of Bohemia), Briefe der Elisabeth Stuart, Königin von Böhmen, an ihren Sohn, den Kurfürsten Carl Ludwig von der Pfalz: 1650-1662 (Google eBook), Litterarischer Verein in Stuttgart, 1902
*Marika Keblusek, Princely display: the court of Frederik Hendrik of Orange and Amalia van Solms, Historical Museum, 1997
*Wilhelmus Theodorus Maria Frijhoff Hans de Waardt, Liefde in Holland, Uitgeverij Verloren, 1998

Κατηγορία:Οίκος των Αβίς
Ιωάννα του Χάναου-Μύντσενμπεργκ

H **Ιωάννα**, γερμ. Johanna von Hanau-Münzenberg (1610 - 13 Σεπτεμβρίου 1673) από τον Οίκο του Χάναου ήταν κόρη του κόμη του Χάναου-Μύντσενμπεργκ και με τους γάμους της έγινε πρώτα Βιλντ- και Ρίνεγκραβίνα του Ζαλμ και μετά πριγκίπισσα της Πορτογαλίας.

## Βιογραφία
Ήταν η δεύτερη κόρη του Αλβέρτου κόμη του Χάναου-Μύντσενμπεργκ-Σβάρτσενφελς και της Έρενγκερτ του Ίζενμπουργκ.

## Οικογένεια
Παντρεύτηκε πρώτα το 1637 τον Βιλντ- και Ρινεγκραβο Βόλφγκανγκ-Φρειδερίκο του Σαλμ (1589-1638). Δεν απέκτησαν απογόνους.

Το 1646 εκανε δεύτερο γάμο με τον Εμμανουήλ-Αντώνιο των Αβίς πρίγκιπα της Πορτογαλίας και είχε τέκνα:
* Ελισάβετ-Μαρία 1648-1717, παντρεύτηκε τον αντισυνταγματάρχη Άντριααν βαρόνο του Γκεντ.
* Βιλελμίνα-Αμαλία 1647.

## Παραπομπές


## Πηγές
* Dek, Anders W. E. (1962). Graf Johann der Mittlere von Nassau-Siegen und seine 25 Kinder [Genealogy of the Counts of Nassau, of Nassau, Germany] (in German). Rijswijk.
* Van Kamp, J. L. J. (September 1957). "Nog een tak afstammelingen van Willem de Zwijger". De nederlandsche Leeuw (in Dutch). LXXIV (9). columns 266–287; 306–316.

Κατηγορία:Ολλανδοί ευγενείς
Αικατερίνη της Πορτογαλίας

H **Αικατερίνη**, πορτογαλ. Catarina de Aviz, infanta de Portugal (1436 - 1463) από τον Οίκο των Αβίς ήταν πριγκίπισσα (infanta) της Πορτογαλίας. Έγινε μοναχή και συγγραφέας.

## Βιογραφία
Ήταν η δεύτερη κόρη του Εδουάρδου της Πορτογαλίας και της Ελεονώρας των Τραστάμαρα, κόρης του Φερδινάνδου Α΄ της Αραγωνίας.

Γεννήθηκε στη Λισαβόνα. Όπως και οι αδελφές της Ελεονώρα και Ιωάννα, ήταν φιλόδοξη, έξυπνη και πείσμων. Της υποσχέθηκαν ως σύζυγο τον Κάρολο Δ΄ των Τραστάμαρα de jure βασιλιά της Ναβάρας, ο οποίος όμως απεβίωσε 40 ετών το 1461 και ο γάμος δεν έγινε. Ο αδελφός της Αλφόνσος Ε΄ της Πορτογαλίας είχε παντρέψει την Ελεονώρα με τον βασιλιά της Γερμανίας και την Ιωάννα με τον βασιλιά της Καστίλης, έτσι δεν χρειαζόταν άλλες συμμαχίες από επιγαμίες με άλλους Οίκους. 

Τότε η Αικατερίνη στράφηκε στη θρησκευτική ζωή και έγινε μοναχή στη Μονή της Αγ. Κλάρας. Ήταν μία καλλιεργημένη πριγκίπισσα, συγγραφέας πολλών βιβλίων σχετικών με την ηθική και τη θρησκεία. Απεβίωσε 27 ετών και τάφηκε στη Λισαβόνα, στη Μονή Κάρμο.

## Πρόγονοι


## Παραπομπές


## Εξωτερικοί σύνδεσμοι
* 

Κατηγορία:Οίκος των Αβίς
Κατηγορία:Ινφάντας της Πορτογαλίας
Μαρία ντε Γκουανταλούπε ντε Λενκάστρε, 6η δούκισσα του Αβέιρο

Η δόνα **Μαρία ντε Γκουανταλούπε**, πορτογαλ. dona Maria de Guadalupe de Lencastre y Cárdenas Manrique (1630 - 1715) από τον Οίκο των Αβίς-Λενκάστρε ήταν Πορτογαλίδα ευγενής, κληρονόμος αξιοσημείωτης περιουσίας: έγινε η 6η δούκισσα του Αβέιρο.

## Βιογραφία
Ήταν η πρώτη κόρη του Γεωργίου δούκα (και μαρκησίου) του Τόρρες Νόβας και της Άννας-Μαρίας ντε Καδένας υ Μανρίκε ντε Λάρα, κόρης του 3ου δούκα της Μακέδα.

Ο αδελφός της Ραϊμούντο 4ος δούκας του Αλβέιρο υποστήριξε τους Αψβούργους της Ισπανίας και έτσι εξορίστηκε με τη Μαρία ντε Γκουανταλούπε στην Ισπανία. Εκεί η Μαρία παντρεύτηκε και ο αδελφός της απεβίωσε το 1666. Τότε ο Ιωάννης Δ΄ της Πορτογαλίας έδωσε το δουκάτο στον θείο της Πέτρο, που έγινε 5ος δούκας του Αβέιρο. Υπογράφτηκε ειρήνη μεταξύ Πορτογαλίας και Ισπανίας. Το 1673 απεβίωσε ο Πέτρος και η Μαρία διεκδίκησε και έγινε η 6η δούκισσα του Αβέιρο. Όμως έπρεπε να επιστρέψει στην Πορτογαλία και όταν ο άνδρας της αντιτέθηκε, τον διαζεύχθηκε και επέστρεψε στη χώρα της, όπου ανέλαβε τις ιδιοκτησίες του Οίκου της. Απεβίωσε 85 ετών.

## Οικογένεια
Παντρεύτηκε τον ισπανό Μανουέλ Πόνσε ντε Λεόν, 6ο δούκα του Λος Άρκος και είχε τέκνα:
* Ζοακίν Πόνσε υ Λενκάστρε απεβ. 1729, 7ος δούκας του Λος Άρκος.
* Γκαμπριέλ 1667-1745, 7ος δούκας του Λενκάστρε.
* Ιζαμπέλ-Ζακαρίας Πόνσε ντε Λεόν υ Λενκάστρε, παντρεύτηκε πρώτα τον Αντόνιο Αλβάρεθ ντε Τολάδεο, 9ο δούκα της Άλμπα και μετά τον Φραντσέσκο Γκοντζάγκα, 1ο δούκα του Σολφερίνο.

## Πηγές
* ”Nobreza de Portugal e do Brasil” – Vol. II, page 345. Published by Zairol Lda., Lisbon 1989.



Κατηγορία:Οίκος των Αβίς
Αρετή Ιωαννίνων

*Για συνώνυμους οικισμούς στην Ελλάδα δείτε το λήμμα [[Αρετή (αποσαφήνιση)]]*

Η **Αρετή** είναι ημιορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 410 μέτρα

## Γεωγραφικά - ιστορικά στοιχεία
Η Αρετή βρίσκεται στον κάμπο του Καλαμά (Θύαμις) και δυτικά του ποταμού, σε απόσταση 48 χλμ. ΒΔ. από τα Ιωάννινα (μέσω Παρακάλαμου) και 12 χλμ. ΝΔ. από το Καλπάκι. Είναι κτισμένη ανάμεσα στα χωριά Κουκλιοί (ΝΔ.), Ρεπετίστα (Β.), Βροντισμένη (ΒΑ.) και Μαζαράκι (ΝΑ.). Το χωριό πρέπει να πρωτοδημιουργήθηκε την περίοδο της καθόδου των Σλάβων αφού η παλιά του ονομασία του *Γκρίμπιανη* είναι σλαβική λέξη και σημαίνει είτε "απόκρημνος τόπος" είτε "μανιταρότοπος" (*gribo* = μανιτάρι). Ο αρχικός οικισμός, η "Παλαιογκρίμπιανη", ήταν ψηλότερα στις πλαγιές του Κασιδιάρη όπου υπάρχουν κάποια ερείπιά του. Άρχισε να κατοικείται κυρίως το 1385 όταν ο Δεσπότης Ιωαννίνων Ιζαού τον παραχώρησε για κατοικία στον επίσκοπο Βελλάς.

Με την ίδια ονομασία, το χωριό αναφέρεται στην τουρκική στατιστική (σαλναμές) της Ηπείρου του 1895 να υπάγεται στο ναχιγέ Κουρέντων του καζά Ιωαννίνων (64 σπίτια -  χανέδες, 88 αρρ. και 90 θηλ.). Μετά την απελευθέρωση αναφέρεται επίσημα το 1961 να ορίζεται έδρα της ομώνυμης νεοϊδρυθείσας κοινότητας. Το 1955 με το ΦΕΚ 287Α - 10/10/1955 μετονομάστηκε σε Αρετή. Σύμφωνα με το σχέδιο Καλλικράτης αποτελεί την τοπική κοινότητα Αρετής που ανήκει στη δημοτική ενότητα Άνω Καλαμά του Δήμου Πωγωνίου και σύμφωνα με την απογραφή 2011 έχει πληθυσμό 80 μόνιμους κατοίκους. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 7,919 χμ² (2011).
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Κατηγορία:Χωριά της Ελλάδας-επέκταση
Αμφιθέατρο Καστρένσε

Το **Αμφιθέατρο Καστρένσε** (λατινικά: *Amphitheatrum Castrense*) είναι ένα ρωμαϊκό αμφιθέατρο στην Ρώμη, δίπλα από την εκκλησία του Τιμίου Σταυρού της Ιερουσαλήμ. Τόσο το Αμφιθέατρο όσο και ο Ιππόδρομος του Βαριανού ήταν μέρη του αυτοκρατορικού ανακτόρου γνωστού ως Σεσσόριο. Αναφέρεται, επίσης, σε τοπογραφικά κείμενα του 4ου αιώνα, κάτι που σημαίνει ότι επρόκειτο για ένα αμφιθέατρο το οποίο συνδεόταν με μια αυτοκρατορική κατοικία, πράγμα που δεν ήταν ασυνήθιστο.

## Ιστορικά στοιχεία
Το αμφιθέατρο χρονολογείται στις πρώτες δεκαετίες του 3ου αιώνα μ.Χ., όπως μαρτυρεί το ύφος των τούβλων και η απουσία σφραγίδων επάνω τους. Αποτελούσε μέρος ενός αυτοκρατορικού ανακτορικού συγκροτήματος, που χτίστηκε από αυτοκράτορες της δυναστείας των Σεβήρων. Οι ανοιχτές καμάρες των εξωτερικών τοίχων περιτοιχίστηκαν όταν το κτίριο ενσωματώθηκε στα Αυρηλιακά Τείχη (271-275 μ.Χ.), όταν και σταμάτησε να χρησιμοποιείται για θεάματα και άρχισε να χρησιμοποιείται ως οχυρωματικό έργο, ενώ μέρος του εδάφους γύρω από το κτίριο αφαιρέθηκε. Στα μέσα του 16ου αιώνα, τα απομεινάρια του δεύτερου δαπέδου χρησιμοποιήθηκαν για αμυντικούς σκοπούς. Τον 18ο αιώνα, βρέθηκε ένα υπόγειο κάτω από την αρένα, γεμάτο με οστά μεγάλων ζώων. Αυτό οδήγησε τους ερευνητές να πιστέψουν ότι τα θεάματα που διεξάγονταν εκεί ανήκαν στα λεγόμενα «Βενέτια» (κυνήγι και θανάτωση άγριων ζώων). Οι αρχιτέκτονες Αντρέα Παλλάντιο και Ετιέν Ντουπεράκ δημιούργησαν σχέδια που απεικονίζουν τα ερείπια του αμφιθεάτρου.

## Κατασκευή
Το κτίριο έχει σχήμα κανονικής έλλειψης, μήκους 88 μέτρων και πλάτους 75,80 μέτρων. Είναι κατασκευασμένο από σκυρόδεμα τούβλων, με λίγα διακοσμητικά στοιχεία από τραβερτίνη. Η κατασκευή ήταν τριόροφη, αλλά σήμερα διατηρείται μόνο ένα τμήμα του πρώτου ορόφου.

## Παραπομπές

## Εξωτερικοί σύνδεσμοι

*Information at LacusCurtius
*Map at Wikimapia

Κατηγορία:Αρχαία αμφιθέατρα της Ρώμης
Βεατρίκη της Κοΐμπρα

H **Βεατρίκη**, πορτογαλ. Beatrice (1435 - 1462) από τον Οίκο των Αβίς, ήταν κόρη του δούκα της Κοΐμπρα και με τον γάμο της έγινε κυρία του Ράβενσταϊν.

## Βιογραφία
Ήταν η δεύτερη κόρη του Πέτρου δούκα της Κοΐμπρα, πρίγκιπα και αντιβασιλιά της Πορτογαλίας και της Ισαβέλλας του Οίκου της Βαρκελώνης, κόρης του Ιακώβου Β΄ κόμη του Ουρζέλ.

## Οικογένεια
Παντρεύτηκε το 1453 τον Αδόλφο των Λα Μαρκ κύριο του Ράβενσταϊν και είχε τέκνο:
* Φίλιππος 1459-1528, κύριος του Ράβενσταϊν.

## Πρόγονοι


## Πηγές
* "Nobreza de Portugal e Brasil", Vol. I, page 271. Published by Zairol Lda., Lisbon, 1989

## Παραπομπές


Κατηγορία:Οίκος των Αβίς
Κατηγορία:Ινφάντας της Πορτογαλίας
Βραβείο Καλύτερου Σχεδιασμού Παραγωγής της Ένωσης Κριτικών Κινηματογράφου του Λος Άντζελες

Το **Βραβείο Καλύτερου Σχεδιασμού Παραγωγής της Ένωσης Κριτικών Κινηματογράφου του Λος Άντζελες** (αγγλικά: Los Angeles Film Critics Award For Best Production Design) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει έναν συντελεστή μιας ταινίας που έχει επιδείξει εξαιρετικό σχεδιασμό παραγωγής σε κινηματογραφική ταινία.

## Νικητές
### 1990s

### 2000s

### 2010s

### 2020s

## Παραπομπές

## Εξωτερικοί σύνδεσμοι
* Ο 

Κατηγορία:Βραβεία της Ένωσης Κριτικών Κινηματογράφου του Λος Άντζελες
Βραβείο Καλύτερης Μουσικής της Ένωσης Κριτικών Κινηματογράφου του Λος Άντζελες

Το **Βραβείο Καλύτερης Μουσικής της Ενωσης Κριτικών Κινηματογράφου του Λος Άντζελες** (αγγλικά:
Los Angeles Film Critics Award For Best Music) είναι βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει έναν συνθέτη που έχει επιδείξει εξαιρετικό επίτευγμα για την μουσική μιας κινηματογραφική ταινίας.

## Νικητές
### 1990s

### 2000s

### 2010s

## Παραπομπές

## Εξωτερικοί σύνδεσμοι
* Ο 

Κατηγορία:Βραβεία της Ένωσης Κριτικών Κινηματογράφου του Λος Άντζελες
Βραβείο Β' Ανδρικού Ρόλου της Ένωσης Κριτικών Κινηματογράφου του Βανκούβερ

Το **Βραβείο Β' Ανδρικού Ρόλου της Ένωσης Κριτικών Κινηματογράφου του Βανκούβερ** (αγγλ.: *Vancouver Film Critics Award For Best Suporting Actor*) είναι βραβείο που απονέμεται από την Ένωση Κριτικών Κινηματογράφου του Βανκούβερ για να τιμήσει έναν ηθοποιό που έχει επιδείξει εξαιρετική απόδοση σε υποστηρικτικό ρόλο.

## Νικητές
:

### Δεκαετία 2000

### Δεκαετία 2010

### Δεκαετία 2020

## Παραπομπές

## Εξωτερικοί σύνδεσμοι
* 

Κατηγορία:Βραβεία της Ένωσης Κριτικών Κινηματογράφου του Βανκούβερ
Βραβείο Καλύτερης Σκηνοθεσίας της Ένωσης Κριτικών Κινηματογράφου του Βανκούβερ

Το **Βραβείο Καλύτερης Σκηνοθεσίας της Ένωσης Κριτικών Κινηματογράφου του Βανκούβερ** (αγγλ.:Vancouver Film Critics Award For Best Director) είναι βραβείο που απονέμεται από την Ένωση Κριτικών Κινηματογράφου του Βανκούβερ για να τιμήσει έναν σκηνοθέτη που έχει επιδείξει εξαιρετικό επιτευγμα στην κινηματογραφική βιομηχανία.

## Νικητές & Υποψήφιοι
### Δεκαετία 2000

### Δεκαετία 2010

### Δεκαετία 2020

## Παραπομπές

## Εξωτερικοί σύνδεσμοι
* Ο 

Κατηγορία:Βραβεία της Ένωσης Κριτικών Κινηματογράφου του Βανκούβερ
Βανκούβερ
Φιλίππη της Κοΐμπρα

H **Φιλίππη**, πορτογαλ.Philippa de Coimbra (1437 - 1497) από τον Οίκο των Αβίς ήταν κόρη του δούκα της Κοΐμπρα.

## Βιογραφία
Ήταν η τρίτη κόρη του Πέτρου δούκα της Κοΐμπρα, πρίγκιπα & αντιβασιλιά της Πορτογαλίας και της Ισαβέλλας του Οίκου της Βαρκελώνης, κόρης του Ιακώβου Β΄ κόμη του Ουρζέλ.

Μεγαλύτερα αδέλφια της ήταν ο Πέτρος, δούκας της Κοΐμπρα, ο Ιωάννης σύζυγος της Καρλόττας της Κύπρου, η Ισαβέλλα σύζυγος του Αλφόνσου Ε΄ της Πορτογαλίας, ο Ιάκωβος αρχιεπίσκοπος της Λισσαβόνας και η Βεατρίκη σύζυγος του Αδόλφου κυρίου του Ράβενσταϊν. 

Η Φιλίππη έγινε μοναχή στη Μονή των Οντιβέλας, όπου και απεβίωσε 60 ετών.

## Πηγές
* "Nobreza de Portugal e Brasil", Vol. I, page 271. Published by Zairol Lda., Lisbon, 1989
* Genealogical information on Philippa of Coimbra

## Πρόγονοι




Κατηγορία:Οίκος των Αβίς
Κατηγορία:Ινφάντας της Πορτογαλίας
Ένωση Κριτικών Κινηματογράφου του Βανκούβερ

Η **Ένωση Κριτικών Κινηματογράφου του Βανκούβερ** (αγγλικά: Vancouver Film Critics Circle) (VFCC) ονομάζεται Καναδικό σωματείο κινηματογραφικών κριτικών που ιδρύθηκε το 2000 από τους Ντέιβιντ Σπάνερ και Ίαν Κάντελ με σκοπό τη προώθηση του καναδικού κινηματογράφου και από τη British Columbia Film and Television Industry. Τα μέλη του σωματείου προέρχονται από τους χώρους του τύπου, του ραδιοφώνου, του διαδικτύου και της τηλεόρασης, οι οποίοι έχουν τη βάση τους στο Βανκούβερ ή στα προάστια του Βανκούβερ.

Η Ένωση γιόρτασε τη 12η επέτειό της δίνοντας βραβεία στις καλύτερες ταινίες της χρονιάς στις 9 Ιανουαρίου 2012 στο Railway Club. Το γεγονός είναι το μόνο ανάμεσα στα άλλα γκρουπ Καναδών κριτικών που απονέμει διεθνή βραβεία αλλά και Καναδικά βραβεία. Η Ένωση επίσης απονέμει ένα Βραβείο Best of British Columbia και ένα Βραβείο Επιτεύγματος σε ένα ατομο ή γκρουπ που έχει κάνει σημαντική προσφορά στον τοπικό κινηματογράφο και τηλεόρασηn 

## Κατηγορίες βραβείων
**Διεθνή**
*Α' Ανδρικός Ρόλος
*Α' Γυναικείος Ρόλος
*Β' Ανδρικός Ρόλος
*Β' Γυναικείος Ρόλος
*Καλύτερη Σκηνοθεσία
*Καλύτερη Ταινία

**Καναδικά**
*Καλύτερη Καναδική Ταινία
*Καλύτερη Βρετανική Κολούμπια Ταινία
*Καλύτερος Σκηνοθέτης σε Καναδική Ταινία
*Καλύτερος Ηθοποιός σε Καναδική Ταινία
*Καλύτερη Ηθοποιός σε Καναδική Ταινία

## Παραπομπές


## Εξωτερικοί σύνδεσμοι
* Ο 

Κατηγορία:Κινηματογραφικά βραβεία στον Καναδά
Βανκούβερ
Ελβετικό Πρωτάθλημα Επιτραπέζιας Αντισφαίρισης

Το **Ελβετικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Ελβετίας, που διοργανώνεται από την Ελβετική Ομοσπονδία Επιτραπέζιας Αντισφαίρισης (Swiss Table Tennis).

Πραγματοποιείται κάθε χρόνο και αναδεικνύει τους πρωταθλητές Ελβετίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1932.
## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1932–1939, 1942–τώρα
*Απλό Γυναικών: 1932–1939, 1942–τώρα
*Διπλό Ανδρών: 1932–1935, 1937–1939, 1942–τώρα
*Διπλό Γυναικών: 1932–1935, 1937–1938, 1942–1946, 1949–1961, 1963–τώρα
*Διπλό Μικτό: 1932–1935, 1937–1938, 1943–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ελβετικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στην Ελβετία
Κατηγορία:Εθνικές διοργανώσεις επιτραπέζιας αντισφαίρισης
Βροντισμένη Ιωαννίνων

Η **Βροντισμένη** είναι ημιορεινός οικισμός της Ηπείρου στην Περιφερειακή Ενότητα Ιωαννίνων σε υψόμετρο 430 μέτρα

## Γεωγραφικά - ιστορικά στοιχεία
Η Βροντισμένη βρίσκεται στον κάμπο του Καλαμά (Θύαμις), ανατολικά του ποταμού και στο σημείο που ενώνεται με τον παραπόταμό του Γορμό. Απέχει 52 χλμ. ΒΔ. από τα Ιωάννινα (μέσω Κουκλιοί) και 8 χλμ. ΝΔ. από το Καλπάκι. Είναι κτισμένη πάνω σε λόφο με θέα την κοιλάδα του Άνω Καλαμά, ανάμεσα στα χωριά Ρεπετίστα (ΒΔ.), Χρυσορράχη (ΝΑ.) και Αρετή (ΝΔ.). 

Το όνομα του χωριού, σύμφωνα με την παράδοση, προέρχεται είτε από κάποια γυναίκα που κεραυνοβολήθηκε (άγνωστο πότε) είτε από τους πολλούς κεραυνούς που πέφτουν συχνά στην περιοχή. Αναφέρεται ως οικισμός στο βιβλίο συγκομιδής προϊόντων που παρέδιδαν κάθε χρόνο στη Μονή Σωσίνου (1742 έως 1838) τα χωριά της περιοχής καθώς και στην τουρκική στατιστική (σαλναμές) της Ηπείρου του 1895. 

Μετά την απελευθέρωση, αναφέρεται το 1919 στο ΦΕΚ 184Α - 19/08/1919 όταν προσαρτήθηκε στην τότε κοινότητα Ζαγόριανης. Σύμφωνα με το σχέδιο Καλλικράτης αποτελεί την τοπική κοινότητα Βροντισμένης που ανήκει στη δημοτική ενότητα Άνω Καλαμά του Δήμου Πωγωνίου και σύμφωνα με την απογραφή 2011 έχει πληθυσμό 172 μόνιμους κατοίκους.

## Απογραφές πραγματικού πληθυσμού (''de facto)''

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Κυβέρνηση Κυριάκου Μητσοτάκη

Μέχρι σήμερα, έχουν σχηματισθεί δυο κυβερνήσεις με πρωθυπουργό τον Κυριάκο Μητσοτάκη:

* Κυβέρνηση Κυριάκου Μητσοτάκη 2019
* Κυβέρνηση Κυριάκου Μητσοτάκη 2023
Τζούντι (ταινία, 2019)

***Τζούντι*** (αγγλ.:*Judy*) είναι ο τίτλος αμερικανικής βιογραφικής μουσικής ταινίας, παραγωγής 2019 σε σκηνοθεσία Ρούπερτ Γιάρεντ. Η ταινία αποτελεί κινηματογραφική μεταφορά του θεατρικού του Πίτερ Κουίλτερ *End of the Rainbow*, που πραγματεύεται τους τελευταίους μήνες της ζωής της θρυλικής ηθοποιού και τραγουδίστριας Τζούντι Γκάρλαντ, την οποία υποδύεται η Ρενέ Ζελβέγκερ που βραβεύτηκε με Όσκαρ Α' Γυναικείου Ρόλου για την ερμηνεία της, δεκαέξι χρόνια μετά την πρώτη της νίκη το 2004, όταν βραβεύτηκε με Όσκαρ Β' Γυναικείου Ρόλου για την ερμηνεία της στην ταινία του Άντονι Μινγκέλα *[[Επιστροφή στο Cold Mountain]] (Cold Mountain, 2003)*.

## Πλοκή
Το 1968, η καριέρα της Τζούντι Γκάρλαντ έχει αρχίσει να φθίνει. Οι παλιές της δόξες στα στούντιο της Metro-Goldwyn-Mayer έχουν παρέλθει ανεπιστρεπτί κι η ηθοποιός και τραγουδίστρια, μετά από δυο διαζύγια, έχει μείνει απένταρη έχοντας δυο ανήλικα παιδιά να συντηρήσει. Αναγκάζεται λοιπόν να δεχτεί την πρόταση του Λονδρέζου ιμπρεσάριου, Μπέρναρντ Ντελφόντ (Μάικλ Γκαμπόν), για μια σειρά εμφανίσεων στο φημισμένο Carnegie Hall, οι οποίες ίσως να τη βγάλουν από το οικονομικό της αδιέξοδο. Φτάνοντας στο Λονδίνο η Τζούντι έρχεται αντιμέτωπη με μια σειρά από δαίμονες που την ταλαιπωρούν από την περίοδο των γυρισμάτων της ταινίας του 1939 *[[Ο Μάγος του Οζ (ταινία)|Ο Μάγος του Οζ]] (Wizard of Oz)*, που αφορούν ως επί τω πλείστον την εξάρτησή της από ναρκωτικές ουσίες και χρόνιου αλκοολισμού. Η ζωή στο Λονδίνο έχει ως αποτέλεσμα έναν ακόμη γάμο με τον κατά πολύ νεώτερό της, Μάικ Ντινς (Φιν Γουίτροκ) και κάποιες συναυλίες καταδικασμένες να αποτύχουν λόγω της επήρειας αλκόολ και ναρκωτικών. Η δικαίωση δεν θα αργήσει όμως να έρθει στο τέλος για την πολύπαθη αυτή καλλιτέχνιδα. 

## Βραβεία
Από τη στιγμή που η ταινία προβλήθηκε στο Φεστιβάλ Κινηματογράφου Telluride η Ζελβέγκερ θεωρήθηκε αδιαφιλονίκητο φαβορί για Όσκαρ Α' Γυναικείου Ρόλου, σαρώνοντας τα βραβεία των κριτικών. Ήταν συνυποψήφια με τις Σαρλίζ Θέρον, Σέρσα Ρόναν, Σύνθια Ερίβο και Σκάρλετ Γιόχανσον, από τις οποίες επικράτησε κερδίζοντας το Όσκαρ Α' Γυναικείου Ρόλου.


Βραβεία Ακαδημίας Κινηματογράφου (Όσκαρ)
 
**Βράβευση:**
*Α' Γυναικείου Ρόλου - Ρενέ Ζελβέγκερ

**Υποψηφιότητα:**
*Καλύτερου Μακιγιάζ - Τζέρεμι Γούντχεντ

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2019
Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Αμερικανικές βιογραφικές ταινίες
Κατηγορία:Αμερικανικές μουσικές δραματικές ταινίες
Κατηγορία:Ταινίες συσχετιζόμενες με ναρκωτικά
Κατηγορία:Ταινίες σχετικά με τον αλκοολισμό
Κατηγορία:Ταινίες παραγωγής 20th Century Fox
Κατηγορία:Αγγλόφωνες ταινίες
Κωνσταντίνος Παναγή

Ο **Κωνσταντίνος Παναγή** (γενν. Λευκωσία, 8 Οκτωβρίου 1994) είναι Κύπριος επαγγελματίας ποδοσφαιριστής, ο οποίος αγωνίζεται ως τερματοφύλακας για την Ανόρθωση Αμμοχώστου. 

## Σταδιοδρομία σε συλλόγους
Ο Παναγή είναι προϊόν των ακαδημιών του Ολυμπιακού Λευκωσίας και το 2010 προήχθη στην ανδρική ομάδα, από τον προπονητή Πάμπο Χριστοδούλου. Τη σεζόν 2013-2014, ήταν ο βασικός τερματοφύλακας του Ολυμπιακού, κάνοντας 25 εμφανίσεις στη Β' κατηγορία.  

Στις 20 Μαΐου 2014, εντάχθηκε στην Ομόνοια με ελεύθερη μεταγραφή. Έκανε το ντεμπούτο του με την ομάδα στις 18 Απριλίου, σε μία ισοπαλία εναντίον του Απόλλωνα Λεμεσού για την Α' κατηγορία. Το ευρωπαϊκό ντεμπούτο του έγινε στις 9 Ιουνίου 2014, στη νίκη με 2-0 εναντίον της Ντιναμό Μπατουμί. 

## Διεθνής σταδιοδρομία
Ο Παναγή έχει αγωνιστεί στις «μικρές» Εθνικές Κύπρου U17, U19 και U21. 

Έκανε το ντεμπούτο του με την Εθνική Κύπρου στις 24 Μαρτίου 2016, σε φιλικό αγώνα εναντίον της Ουκρανίας.

## Προσωπική ζωή
Στις 12 Ιουλίου 2020, παντρεύτηκε την χορεύτρια-χορογράφο Άντρεα Νικολάου και μαζί απέκτησαν δύο κόρες, την Φλωριάνα (γενν. 7 Σεπτεμβρίου 2020) και την Γεωργιάνα (γενν. 14 Απριλίου 2025).

## Στατιστικά καριέρας
**2010-2021**

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Κύπρου Κ17
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ομόνοιας Λευκωσίας
Τομέας g

**Τομέας g:** Τα χημικά στοιχεία στον τομέα g αντιπροσωπεύουν μια υποθετική, μη παρατηρημένη ομάδα στοιχείων που θα ήταν πέρα από τα ήδη εντοπισμένα τεχνητά στοιχεία, και όπου ένα νέο τροχιακό θα καταλάμβανε.

Κατηγορία:Περιοδικός πίνακας
Κωνσταντίνος Μιντίκκης

Ο **Κωνσταντίνος Μιντίκκης** (γενν. στις 14 Ιουλίου 1989) είναι Κύπριος πρώην ποδοσφαιριστής, ο οποίος αγωνιζόταν ως δεξιός πλάγιος αμυντικός. 

## Σταδιοδρομία σε συλλόγους
Ο Μιντίκκης έχει αγωνιστεί σε όλη του τη σταδιοδρομία σε κυπριακούς συλλόγους.  

Ξεκίνησε στις ακαδημίες νέων της Ανόρθωσης, όπου στην πορεία προβιβάστηκε στην πρώτη ομάδα και στη συνέχεια δόθηκε με δανεισμό στις Διγενής Ακρίτας Μόρφου, Ένωση Νέων ΘΟΪ Λακατάμιας, ΑΕΚ Λάρνακας, ΑΣΙΛ και Εθνικός Άσσιας. 

Με την αποχώρησή του από την Ανόρθωση, αγωνίστηκε κατά σειρά στις Ομόνοια Αραδίππου, ΑΕΚ Λάρνακας και Νέα Σαλαμίνα. 

Τον Ιούλιο του 2019, υπέγραψε συμβόλαιο με τη Δόξα Κατωκοπιάς. 

## Διεθνής σταδιοδρομία
Στις 15 Νοεμβρίου 2014, κλήθηκε για πρώτη φορά στην Εθνική Κύπρου για τον αγώνα των προκριματικών του Ευρωπαϊκού Πρωταθλήματος 2016 εναντίον της Ανδόρας. Ήταν αναπληρωματικός και δεν χρησιμοποιήθηκε. 

Έκανε το ντεμπούτο του στις 6 Σεπτεμβρίου 2019, σε έναν αγώνα των προκριματικών του Ευρωπαϊκού Πρωταθλήματος 2020 εναντίον του Καζακστάν, ως βασικός. 

## Παραπομπές


## Εξωτερικοί σύνδεσμοι
*   
* Ο Μιντίκκης βρήκε την ... Ιθάκη του!
* Κωνσταντίνος Μιντίκκης: Στατιστικά 2013/14
* Κωνσταντίνος Μιντίκκης: Στατιστικά 2014/15
*   
* Προφίλ στο Transfermarkt.com 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές Ε.Ν. ΘΟΪ Λακατάμιας
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές ΑΣΙΛ
Κατηγορία:Ποδοσφαιριστές Εθνικού Άσσιας
Κατηγορία:Ποδοσφαιριστές Ομόνοιας Αραδίππου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Δόξας Κατωκοπιάς
Γιοχάννα Μπέινστεϊνερ

Η **Γιοχάννα Μπέινστεϊνερ** (γερμανικά: *Johanna Beisteiner*, 20 Φεβρουαρίου 1976) είναι Αυστριακή κιθαριστής κλασσικής μουσικής. Γεννήθηκε στο Βίνερ Νόιστατ, ξεκινώντας σε ηλικία 9 ετών τα πρώτα της μαθήματα κιθάρας, στο ωδείο της περιοχής, του Γιόσεφ Ματίας Χάουερ. Σε ηλικία μόλις 16 ετών, εισήχθη στο Πανεπιστήμιο Μουσικής και Παραστατικής Τέχνης της Βιέννης. Εκεί, αποφοίτησε ως κιθαριστής κονσέρτου και ως Δόκτωρ της Φιλοσοφίας, με την εργασία της, που αφορούσε την τέχνη της μουσικής σε επιδείξεις skateboard, στη συγχρονισμένη κολύμβηση και τη ρυθμική γυμναστική. Η Μπέινστεϊνερ, πλέον είναι μία διεθνούς φήμης σόλο κιθαριστής, κάνοντας εμφανίσεις σε όλο τον κόσμο, με το ρεπερτόριο της να αφορά έργα μεταξύ 15ου και 20ου αιώνα. 

Έπαιξε σε πρεμιέρες πολλών έργων, ανά τον κόσμο, μουσικών όπως του Ρόμπερτ Γκούλια, του Ρέουμπεν Πάκε και του Έντουαρντ Σαφράνσκι. Έχει επίσης ερμηνεύσει και με ορχήστρες σε όλο τον κόσμο, όπως με τη Συμφωνική Ορχήστρα Βουδαπέστης, τη Φιλαρμονική Ορχήστρα Μάλτας, τη Συμφωνική Ορχήστρα Σότσι, τη Φιλαρμονική Graz Chamber και την Ορχήστρα Εγχόρδων Βουδαπέστης. Και έχει συνεργαστεί με μαέστρους όπως η Μισέλ Καστελέτι, ο Μπέλα Ντράχος , ο Άχιμ Χόλουμπ και ο Όλεγκ Σολτάντοφ. Έχει, επίσης, συνεργαστεί με τον Αργεντινό μουσικό του τανγκό, Ραφαέλ Ραμίρες. Η Μπέινστεϊνερ έχει ηχογραφηθεί πολλές φορές, συνεργαζόμενη με την εταιρεία Gramy Records, ενώ έχει εμφανιστεί και ζωντανά σε διάφορες τηλεοράσεις ανά τον κόσμο, όπως στην Ιταλία, τη Ρωσία και την Ουγγαρία.

Το 2005, έγραψε το πρώτο της soundtrack για ταινία, την *Truce*, το 2007 ακολούθησε άλλη μία η *S.O.S Love!*. Το 2012, συνέθεσε το πρώτο της κομμάτι, βασισμένο σε θέματα του Αλεξάντερ φον Τσεμλίνσκυ. Το 2013, ξεκίνησε να παρουσιάσει, μαζί με την ηθοποιό Χέιντρουμ Σάμσταγκ, το *Farkas discovers America*, με θέμα τη λογοτεχνία και τη μουσική, και αφιερωμένο στον Καρλ Φάρκας. Το 2017, την κάλεσαν να δώσει κονσέρτο στο Διεθνές Φεστιβάλ Μπαρόκ της Μάλτας, όπως επίσης και στην Εθνική Βιβλιοθήκη Μάλτας. Η Μπέινστεϊνερ παίζει με κιθάρες φτιαγμένες από τον Παουλίνο Βερνάμπε, και αργότερα του γιου του. Το 2008, έλαβε το Κρυστάλλινο Τρόπαιο, από το Teatro della Concordia, ενώ το 2011, έγινε τιμητικό μέλος του Hohenschönhausen Castle.

## Παραπομπές

## Εξωτερικοί σύνδεσμοι

* Official website of Johanna Beisteiner
* Discography  of Johanna Beisteiner on the website of Gramy Records
* Biography of Johanna Beisteiner on the website of *Kultur Tirol*. 2011.

Κατηγορία:Αυστριακοί μουσικοί
Κατηγορία:Κιθαρίστες
Μαξίμ Τσιχάλκα

Ο **Μαξίμ Τσιχάλκα** (*Maksim Tsyhalka*, λευκορωσικά: Максім Цыгалка, ρωσικά: Максим Цыгалко) (27 Μαΐου 1983 - 25 Δεκεμβρίου 2020), ευρέως γνωστός ως **Μαξίμ Τσιγκάλκο** (*Maxim Tsigalko*), ήταν Λευκορώσος πρώην ποδοσφαιριστής, ο οποίος αγωνιζόταν ως επιθετικός. Αναγκάστηκε να τερματίσει την επαγγελματική σταδιοδρομία του νωρίς (σε ηλικία 26 ετών) το 2010, λόγω συνεχόμενων τραυματισμών.  

Έφυγε από τη ζωή στις 25 Δεκεμβρίου 2020 από έμφραγμα του μυοκαρδίου, σε ηλικία 37 ετών.

## Σταδιοδρομία ως ποδοσφαιριστής

### Σε συλλόγους
Ο Τσιχάλκα ξεκίνησε τη σταδιοδρομία του στην ομάδα νέων Ντιναμό Γιούνι Μινσκ, πριν προωθηθεί στην πρώτη ομάδα της Ντιναμό Μινσκ. Πέρασε 5 χρόνια με το σύλλογο, πριν μετακινηθεί στη Ναφτάν Νοβοπόλοτσκ. Ύστερα από δύο ανεπιτυχείς σεζόν εκεί, σύντομα εντάχθηκε στην κοζακική Καϊσάρ Κιζιλόρντα. Πέρασε δύο σεζόν με τον σύλλογο, πριν μετακομίσει στην αρμενική Μπάναντς το καλοκαίρι του 2008, όπου έμεινε μόνο μία μικρή περίοδο. Πέρασε την υπόλοιπη σεζόν με την Σαβίτ Μογκίλεβ, που πλέον δεν υπάρχει. Σημείωσε 2 γκολ στο σύντομο πέρασμα του στην ομάδα πριν αποδεσμευτεί, αφού η Σαβίτ υποβιβάστηκε και διαλύθηκε. 

### Εθνική ομάδα
Ο Τσιχάλκα αγωνίστηκε με τις Εθνικές Λευκορωσίας U21 και U23. 

Έκανε το ντεμπούτο του με την Εθνική Λευκορωσίας στις 2 Απριλίου 2003, σε φιλικό αγώνα εναντίον του Ουζμπεκιστάν, όπου σημείωσε και το πρώτο του γκολ στην ισοπαλία με 2-2.

## Προσωπική ζωή
Ο δίδυμος αδερφός του Τσιχάλκα, Γιούρι, αγωνίζεται ως τερματοφύλακας. Τα αδέρφια έπαιξαν μαζί στη Ντιναμό Μινσκ. 

## Στη λαϊκή κουλτούρα
Ο Μαξίμ και, σε μικρότερο βαθμό, ο αδελφός του Γιούρι, κατάφεραν να αποκτήσουν παγκόσμια φήμη αφού εμφανίστηκαν στη σειρά παιχνιδιών Η/Υ της Sports Interactive *[[Championship Manager]]/[[Football Manager]],* ειδικά στο *[[Championship Manager: Season 01/02|CM 01/02]]*. Και οι δύο παίκτες ήταν παρόντες στη βάση δεδομένων με καλά αρχικά στατιστικά στοιχεία και με πολύ υψηλό δυναμικό και ειδικά ο Μαξίμ (Maxim Tsigalko στο παιχνίδι) ήταν ιδιαίτερα ικανός να γίνει παίκτης παγκόσμιας κλάσης, σε τέτοιο βαθμό που είναι πολύ γνωστός μεταξύ των οπαδών της σειράς *Football Manager* και θεωρείται ένας από τους θρύλους του παιχνιδιού. 

## Διεθνή γκολ

## Διακρίσεις
**Ντιναμό Μινσκ** 

* Πρωτάθλημα Λευκορωσίας: 2004 
* Κύπελλο Λευκορωσίας: 2002-03 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Λευκορώσοι ποδοσφαιριστές
Κατηγορία:Δίδυμοι αθλητές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Λευκορωσίας Κ21
Κατηγορία:Ποδοσφαιριστές Εθνικής Λευκορωσίας
Κατηγορία:Ποδοσφαιριστές Ντιναμό Γιούνι Μινσκ
Κατηγορία:Ποδοσφαιριστές Ντιναμό Μινσκ
Κατηγορία:Ποδοσφαιριστές Πρέμιερ Λιγκ Λευκορωσίας
Κατηγορία:Ποδοσφαιριστές ΦΚ Ναφτάν Νοβοπόλοτσκ
Κατηγορία:Ποδοσφαιριστές ΦΚ Καϊσάρ
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Λευκορώσοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Ουραρτού
Κατηγορία:Ποδοσφαιριστές Πρέμιερ Λιγκ Αρμενίας
Είμαστε τα βουνά μας

μικρογραφία|Αρτσαχικό νόμισμα 5 ντραμ το οποίο αναπαριστά το μνημείο
μικρογραφία|Αναμνηστική πλάκα για την αναστήλωση του μνημείου το 2013
Το "**Είμαστε τα Βουνά Μας**" (, ) είναι μεγάλο μνημείο το οποίο βρίσκεται βόρεια του Στεπανακέρτ, την πρωτεύουσα της *ντε φάκτο* ανεξάρτητης Δημοκρατίας του Αρτσάχ (*ντε γιούρε* γνωστό ως Χανκεντί, πόλη της Δημοκρατίας του Αζερμπαϊτζάν).

Το γλυπτό ολοκληρώθηκε το 1967 από τον γλύπτη Σαργκίς Μπαγκντασαριάν. Το μνημείο θεωρείται ευρέως ως σύμβολο της αρμενικής κληρονομιάς στην περιοχή του Ναγκόρνο-Καραμπάχ. Το μνημείο έχει κατασκευαστεί από ηφαιστειακή τέφρα και απεικονίζει έναν ηλικιωμένο άντρα και μία ηλικιωμένη γυναίκα. Τα πρόσωπα του ηλικιωμένου ανδρόγυνου έχουν κατασκευαστεί από πέτρα, υλικό το οποίο αντιπροσωπεύει τον ορεινό λαό του Καραμπάχ. Στα αρμενικά το μνημείο είναι επίσης γνωστό με την ονομασία **Τατίκ-Παπίκ** (տատիկ-պապիկ). Στα ελληνικά αυτή η φράση μεταφράζεται ως "**ο Παππούς και η Γιαγιά**". Το γλυπτό εμφανίζεται και στο εθνόσημο του Αρτσάχ.

## Διαμάχη για την προβολή του μνημείου στον διαγωνισμό τραγουδιού Eurovision
Η απεικόνιση του μνημείου κατά τη διάρκεια ενός μουσικού βίντεο το οποίο προηγούταν την εκτέλεση ενός τραγουδιού στο Διαγωνισμό Τραγουδιού Eurovision 2009 ήταν η πρώτη από τις πολλές πολιτικές συγκρούσεις κατά τη διάρκεια του διαγωνισμού στις οποίες ενεπλάκησαν η Αρμενία και το Αζερμπαϊτζάν. Η διαμάχη προήλθε από τη προβολή ενός εισαγωγικού βίντεο με μορφή "καρτ-ποστάλ" το οποίο παίχτηκε πριν από την εκτέλεση του Αρμένικου τραγουδιού στον ημιτελικό. Το βίντεο απεικόνισε το μνημείο μαζί με άλλα σύμβολα της Αρμενίας. Εκπρόσωποι από το Αζερμπαϊτζάν παραπονέθηκαν στην Ευρωπαϊκή Ραδιοτηλεοπτική Ένωση σχετικά με τη προβολή του μνημείου "Είμαστε τα Βουνά Μας" στο εισαγωγικό βίντεο της Αρμενίας, καθώς το Ναγκόρνο-Καραμπάχ είναι *[[De jure|ντε γιούρε]]* τμήμα του Αζερμπαϊτζάν. Λόγω αυτής της καταγγελίας το μνημείο δεν προβλήθηκε στο εισαγωγικό βίντεο της Αρμενίας το οποίο προβλήθηκε στον τελικό του Σαββάτου. Ωστόσο, η Αρμενία απάντησε στην απόφαση παρουσιάζοντας το μνημείο με διάφορους τρόπους: παρουσιάστηκαν αρκετές εικόνες του μνημείου στην αίθουσα από την οποία ανακοινώθηκαν οι ψήφοι της Αρμενίας, ενώ το μνημείο εμφανίστηκε και σε μια βιντεοοθόνη.

## Δείτε επίσης

* *[[Menq Enq Mer Sarerệ]]*

## Παραπομπές

Κατηγορία:Αξιοθέατα στη Δημοκρατία του Αρτσάχ
Κατηγορία:Κτίρια και κατασκευές στη Δημοκρατία του Αρτσάχ
Κατηγορία:Πολιτισμός της Αρμενίας
Κατηγορία:Πολιτισμός της Δημοκρατίας του Αρτσάχ
Κατηγορία:Βανδαλισμένα έργα τέχνης
Επαρχία Μάσκαρα

Η **Μάσκαρα** ( *Muʿaskar*, βερβερικές γλώσσες: ⵎⵄⴻⵙⴽⴻⵔ *Mɛesker* ) είναι επαρχία (*[[βιλάγια]]*) της Αλγερίας. Έλαβε το όνομά της από την πρωτεύουσά της, το όνομα της οποίας είναι αραβικό και μεταφράζεται ως «στρατόπεδο». Μια άλλη σημαντική τοποθεσία είναι η πόλη Σιγκ. Σύμφωνα με την απογραφή του 2008 έχει 784.073 κατοίκους. 

## Διοικητική διαίρεση
Η επαρχία διαιρείται σε 16 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 47 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αΐν Φαρές
# Αΐν Φεκάν
# Αούφ
# Μπουχανιφιά
# Ελ Μπορτζ
# Γκρις
# Χασέμ
# Μάσκαρα
# Μάσκαρα
# Ογκάζ
# Ουλέντ Ελ Αμπτάλ
# Ουέντ Ταριά
# Σιγκ
# Τιγκενίφ
# Τιζί
# Ζαχανά

### Κοινότητες

# Αΐν Φαρές
# Αΐν Φεκάν
# Αΐν Φεράχ
# Αΐν Φρας
# Αλαϊμιά
# Αούφ
# Μπενιάν
# Μπου Χανιφιά
# Μπου Χενί
# Σορφά
# Ελ Μπορτζ
# Ελ Γκααντά
# Ελ Γκομρί
# Χασέμ
# Ελ Κερτ
# Ελ Μεναουέρ
# Φεραγκίγκ
# Φροχά
# Γκαρούς
# Γκερτζούμ
# Γκιτενά 
# Γκρις    
# Μαμουνιά
# Χασίν
# Χαλουία
# Μακντά
# Μαουσά
# Μάσκαρα
# Ματεμόρ
# Μοκτά Ντουζ
# Μοχαμαντιά
# Νεσμότ
# Ογκάζ
# Ουέντ Ελ Αμπτάλ
# Ουέντ Ταριά
# Ρας Αΐν Αμιρούς
# Σετζεραρά
# Σεχαϊλιά
# Σιντί Αμπντελτζεμπάρ
# Σιντί Αμπντελμουέν
# Σιντί Καντά
# Σιντί Μπουσαΐν
# Σιγκ
# Τιγκενίφ
# Τιζί
# Ζαχανά
# Ζελαμετά

## Παραπομπές



Μασκαρα
Γιώργος Πασχαλίδης (ποδοσφαιριστής)

Ο **Γιώργος Πασχαλίδης** (Αγριά Μαγνησίας, 1942-2015) υπήρξε ποδοσφαιριστής και προπονητής ποδοσφαίρου. Συνέδεσε το όνομά του με αυτό του Ολυμπιακού Βόλου, στον οποίο αγωνίστηκε για μια 10ετία και υπήρξε μέλος της ομάδας που ανέβηκε πρώτη φορά στην Α΄ Εθνική, ενώ διακρίθηκε για το σκοράρισμά του παρότι αγωνιζόταν ως μέσος.

## Βιογραφικό
Γεννημένος και μεγαλωμένος στην Αγριά, ξεκίνησε το ποδόσφαιρο από τον Θησέα Αγριάς. Το 1964 μεταπήδησε στον Ολυμπιακό Βόλου, όταν έφυγε για τον Ολυμπιακό του Πειραιά ο Βασίλης Μποτίνος. Με την ερυθρόλευκη φανέλα, ο Γιώργος Πασχαλίδης αγωνίστηκε για μια 10ετία μέχρι και το 1974 σε Α΄ Εθνική και Β΄ Εθνική, σημειώνοντας συνολικά 291 συμμετοχές.

Τη σεζόν 1966-67 πανηγύρισε την άνοδο του Ολυμπιακού Βόλου στην Α΄ Εθνική για πρώτη φορά στην ιστορία του συλλόγου, πανηγυρίζοντας εκ νέου 2 ανόδους τις χρονιές 1968-69 και 1970-71. Τη χρονιά 1965-66 αναδείχθηκε πρώτος σκόρερ της ομάδας και πρώτος του Γ΄ Ομίλου της Β΄ Εθνικής με 14 τέρματα, ενώ την περίοδο 1968-68 που κέρδισε την άνοδο στην Α΄ Εθνική ήταν επίσης πρώτος σκόρερ της ομάδας με 13 τέρματα.

Μετά την αποχώρηση από την ενεργό δράση ως ποδοσφαιριστής, εργάστηκε επί σειρά ετών ως προπονητής στον Θησέα Αγριάς και μάλιστα αφιλοκερδώς. Επίσης υπήρξε μέλος του Συλλόγου Βετεράνων του Ολυμπιακού Βόλου και επίτιμος πρόεδρος του Συλλόγου Βετεράνων του Θησέα Αγριάς.

Απεβίωσε σε ηλικία 73 ετών στις 19 Νοεμβρίου 2015, από πνευμονικό οίδημα.

Το 2019 και συγκεκριμένα στις 22 Μαρτίου αποφασίστηκε η μετονομασία του Δημοτικού γηπέδου Αγριάς σε «γήπεδο Γεώργιος Πασχαλίδης», ύστερα από αίτημα των κατοίκων της περιοχής.

## Στατιστικά στην Α΄ Εθνική
Συμμετοχές και τέρματα του Γιώργου Πασχαλίδη στην Α΄ Εθνική με τον Ολυμπιακό Βόλου

## Διακρίσεις
* 2 πρωταθλήματα Β΄ Εθνικής: 1966-67 (Β΄ Όμιλος), 1970-71 (Γ΄ Όμιλος)
* Πρώτος σκόρερ Β΄ Εθνικής: 1965-66 (14 τέρματα, Γ΄ Όμιλος)

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Βόλου
Επαρχία Ουάργκλα

Η **Ουάργκλα** () είναι επαρχία (*[[βιλάγια]]*) στην ανατολική Αλγερία. Πρωτεύουσά της είναι η πόλη Ουάργκλα. Σε άλλες τοποθεσίες περιλαμβάνονται οι Τουγκούρτ και Χάσι Μεσαούντ. Στην επαρχία βρίσκεται η έρημος Ισουάν Εργκ. Σύμφωνα με την απογραφή του 2008 έχει 558.558 κατοίκους. 

## Διοικητική διαίρεση
Η επαρχία χωρίζεται σε 10 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 21 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Ελ Μπορμά
# Ελ Χατζιρά
# Χάσι Μεσαούντ
# Μεγκαρίν
# Ν'Γκουσά
# **[[Διαμέρισμα Ουάργκλα|Ουάργκλα]]**
# Σιντί Χουιλέντ
# Ταϊμπέτ
# Τεμασίν
# Τουγκούρτ

### Κοινότητες

# Αΐν Μπεϊντά
# Μπαλιντάτ Αμέρ
# Μπενασέρ
# Ελ Αλλιά
# Ελ Μπορμά
# Ελ Χατζιρά
# Χάσι Μπεν Αμπντελάχ
# Χάσι Μεσαούντ
# Μεγκαρίν
# Μ'Ναγκέρ
# Νεζλά
# Ν'Γκουσά
# **[[Ουάργκλα]]**
# Ρουισάτ
# Σιντί Χουιλέντ
# Σιντί Σλιμάν
# Ταϊμπέτ
# Ταμασίν
# Τεμπεσμπέστ
# Τουγκούρτ
# Ζαουία Ελ Αμπιντιά

## Γεωλογία
Η περιοχή βρίσκεται στην Αλγερινή τριαδική ιζηματογενή λεκάνη η οποία περιέχει πολλά πεδία πετρελαίου και φυσικού αερίου, συμπεριλαμβανομένου του πεδίου αερίου του Αλράρ. Η παραγωγή προέρχεται από τριαδικούς ψαμμίτες με ανδεσιτικό ασβεστόλιθο και γοτλανδικό σχιστόλιθο. Στα σημαντικά πεδία περιλαμβάνονται το πεδίο αέριο Χασί Ρ'Μελ, το πεδίο Χαούντ-Μπερκαολού, το πεδίο Μπεν-Καχλά και το πεδίο Γκελαλά. 

## Παραπομπές



Ουαργκλα
Χοβαννές Ζαρνταριάν

Ο **Χοβαννές Ζαρνταριάν** (αρμενική γλώσσα: *Հովհաննես Զարդարjան*, Καρς, Ρωσική Αυτοκρατορία, 1918 - Γερεβάν, Αρμενία, 1992) ήταν Αρμένιος ζωγράφος του 20ού αιώνα που άκμασε κατά τη σοβιετική περίοδο.

## Βιογραφία
Ο Ζαρνταριάν γεννήθηκε τον Ιανουάριο του 1918 στο Καρς της σημερινής Τουρκίας, το οποίο κατά την περίοδο της γέννησής του αποτελούσε κομμάτι της Ρωσικής Αυτοκρατορίας. Λόγω των συνοριακών αλλαγών και των διωγμών που υπέστησαν οι Αρμένιοι από το οθωμανικό κράτος στο πλαίσιο της εφαρμοζόμενης γενοκτονίας, κατέφυγε οικογενειακώς πρώτα σε έδαφος της σημερινής Αρμενίας και κατόπιν στο Κρασνοντάρ, προτού εγκατασταθεί μόνιμα στην Τιφλίδα κατά το 1920. Σε μικρή ηλικία ξεκίνησε την ενασχόλησή του με τη ζωγραφική, ενώ αργότερα μετέβη στο Γερεβάν φοιτώντας από το 1933 μέχρι το 1937 στο Κρατικό Κολλέγιο Καλών Τεχνών υπό τους  Σ. Αρακελιάν και Β. Γκαϊφετζιάν. Το 1937 εισήλθε στην Ακαδημία Καλών Τεχνών του Λένινγκραντ, ολοκληρώνοντας τις σπουδές του το 1941. Διετέλεσε καθηγητής στο Ινστιτούτο Τέχνης και Θεάτρου του Γερεβάν και στο Παιδαγωγικό Ινστιτούτο της ίδιας πόλης, ενώ στα τέλη της δεκαετίας του 1950 δημιούργησε το προσωπικό του εργαστήριο στον οικισμό Μπιουρακάν της περιφέρειας Αραγκατσότν, γεγονός που αναφέρεται ως σημαντικό για την μετέπειτα καλλιτεχνική του πορεία.
αριστερά|μικρογραφία|Ο πίνακας «Άνοιξη» σε γραμματόσημο.
Οι πίνακες του Ζαρνταριάν παρουσιάζουν μια ποικιλία στη θεματολογία περιλαμβάνοντας τοπιογραφίες, προσωπογραφίες, έργα εμπνευσμένα από την αρμενική ιστορία, νεκρής φύσης κλπ. Επιπλέον, παρουσίασε τα έργα του σε διάφορες ομαδικές και ατομικές εκθέσεις που έλαβαν χώρα στη Σοβιετική Ένωση, τις ΗΠΑ, το Μεξικό, την Κούβα, τον Καναδά, το Βέλγιο, τη Γαλλία, την Ιταλία κ.α και έλαβε διάφορες τιμητικές διακρίσεις. 

Μεταξύ άλλων, τιμήθηκε με το παράσημο της Τάξης του Κόκκινου Λάβαρου της Εργασίας (1956), το ασημένιο μετάλλιο στην Παγκόσμια Έκθεση των Βρυξελλών του 1958 για τον πίνακά του με τίτλο «Άνοιξη», τον τίτλο του Καλλιτέχνη του Λαού της ΣΣΔ Αρμενίας (1963), το Βραβείο της Φιλίας των Λαών (1978) κλπ, ενώ υπήρξε πλήρης μέλος της Ακαδημίας Τεχνών της ΕΣΣΔ (μετέπειτα Ρωσίας).

Απεβίωσε στις 21 Ιουλίου του 1992 στο Γερεβάν της Αρμενίας. Πίνακές του Ζαρνταριάν βρίσκονται σε διάφορα μουσεία και ιδιωτικές συλλογές. Κόρη του είναι η ζωγράφος Αναχίτ Ζαρνταριάν.

## Παραπομπές


Κατηγορία:Αρμένιοι ζωγράφοι
Κατηγορία:Σοβιετικοί αρμενικής καταγωγής
Κατηγορία:Σοβιετικοί καλλιτέχνες
Κατηγορία:Αποδέκτες του Τάγματος της Φιλίας των Λαών
Σοφία της Βάδης

Η **Σοφία** (γερμ. *Sophie von Baden*, 7 Αυγούστου 1834 - 6 Απριλίου 1904) του Οίκου του Τσέρινγκεν ήταν πριγκίπισσα της Βάδης και μετέπειτα πριγκίπισσα του Λίππε.

## Βιογραφία
Η *Σοφία Παυλίνα Ερριέττα Μαρία Αμαλία Λουίζα* γεννήθηκε στις 7 Αυγούστου 1834 στην Καρλσρούη και ήταν το δεύτερο παιδί και η δεύτερη κόρη του Γουλιέλμου της Βάδης και της Ελισάβετ Αλεξανδρινής της Βυρτεμβέργης.

Στις 9 Νοεμβρίου 1858 η Σοφία παντρεύτηκε το Βλαδίμηρο του Λίππε στην Καρλσρούη. Από αυτόν το  γάμο δεν υπήρξαν παιδιά.

Απεβίωσε στην Καρλσρούη στις 6 Απριλίου 1904 σε ηλικία 69 ετών.

## Τίτλοι
*7 Αυγούστου 1834 – 9 Νοεμβρίου 1858: *Η Μεγάλη Δουκική Υψηλότητα* Πριγκίπισσα Σοφία της Βάδης
*9 Νοεμβρίου 1858 – 8 Δεκεμβρίου 1875: *Η Μεγάλη Δουκική Υψηλότητα* Πριγκίπισσα Βλαδιμήρου του Λίππε, Πριγκίπισσα της Βάδης
*8 Δεκεμβρίου 1875 – 20 Μαρτίου 1895: *Η Μεγάλη Δουκική Υψηλότητα* Η Πριγκίπισσα του Λίππε
*20 Μαρτίου 1895 – 6 Απριλίου 1904: *Η Μεγάλη Δουκική Υψηλότητα* Σοφία, Πριγκίπισσα του Λίππε

## Παραπομπές


Κατηγορία:Γερμανοί ευγενείς
Κατηγορία:Οίκος του Τσέρινγκεν
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Πριγκίπισσες του Σάουμπουργκ-Λίππε
Κρύα Βρύση Τρικάλων

Η **Κρύα Βρύση** (παλαιότερη ονομασία *τα Βανακούλια*) είναι ορεινό χωριό της Θεσσαλίας στον νομό Τρικάλων. Αποτελεί έδρα της Κοινότητας Κρύας Βρύσης που υπάγεται στον Δήμο Μετεώρων της Περιφέρειας Θεσσαλίας. Ο μόνιμος πληθυσμός του οικισμού στην απογραφή του 2011 ήταν 172 κάτοικοι.

## Γεωγραφία
Το χωριό είναι κτισμένο σε υψόμετρο 500 μέτρων στις βορειανατολικές πλαγιές του Κόζιακα ή Κερκέτιου Όρους. Απέχει περίπου 7 χιλιόμετρα από την Καλαμπάκα, έδρα του Δήμου Μετεώρων.

## Ιστορία
Το χωριό, με το όνομα Βανακούλια, αναφέρεται για πρώτη φορά σε χειρόγραφο του 16ου αιώνα της Μονής Μεταμορφώσεως του Σωτήρος Μετεώρων. Επακριβώς χρονολογημένη μνεία του χωριού γίνεται σε άλλο χειρόγραφο της ίδιας μονής των ετών 1592-1593.

Ο οικισμός ενσωματώθηκε στο ελληνικό κράτος το 1881 με τη Σύμβαση της Κωνσταντινούπολης.

## Διοικητικά
Το 1883, μετά την ενσωμάτωση στο ελληνικό κράτος, το χωριό Βανακούλια εντάχθηκε στο νεοσύστατο Δήμο Αιγινίου της Επαρχίας Καλαμπάκας του Νομού Τρικάλων.

### Κοινότητα Βανακουλίων/Κρύας Βρύσης (1912-1998)
Το 1912 τα Βανακούλια αναγνωρίστηκαν ως ξεχωριστή κοινότητα. Στην Κοινότητα Βανακουλίων, εκτός από τον ομώνυμο οικισμό, περιλαμβανόταν και ο οικισμός Χάνι Κουτσουλιά ο οποίος εν συνεχεία καταργήθηκε το 1920. Το 1955 τα Βανακούλια μετονομάστηκαν σε Κρύα Βρύση και η κοινότητα μετονομάστηκε αντίστοιχα σε Κοινότητα Κρύας Βρύσης. Το 1961 στην Κοινότητα προστέθηκε ο οικισμός Καλύβια που το 1963 μετονομάστηκε σε Τριφύλλια.

Αιρετοί πρόεδροι της Κοινότητας Κρύας Βρύσης διετέλεσαν οι εξής:

### Δημοτικό/Τοπικό Διαμέρισμα Κρύας Βρύσης (1999-2010)
Το 1999, με βάση το σχέδιο Καποδίστριας, η Κοινότητα Κρύας Βρύσης καταργήθηκε και ο οικισμός ενσωματώθηκε στον Δήμο Καλαμπάκας αποτελώντας έως το 2010 την έδρα του Δημοτικού/Τοπικού Διαμερίσματος Κρύας Βρύσης. Στο Δημοτικό/Τοπικό Διαμέρισμα Κρύας Βρύσης περιλαμβανόταν επίσης ο οικισμός Τριφύλλια.

### Τοπική Κοινότητα/Κοινότητα Κρύας Βρύσης (2011 έως σήμερα)
Από το 2011, με βάση το Πρόγραμμα Καλλικράτης, η Κρύα Βρύση αποτελεί έδρα της Τοπικής Κοινότητας Κρύας Βρύσης (από το 2018 ονομάζεται απλώς Κοινότητα Κρύας Βρύσης) της Δημοτικής Ενότητας Καλαμπάκας του Δήμου Μετεώρων που έχει έδρα την Καλαμπάκα. Στην Κοινότητα Κρύας Βρύσης περιλαμβάνεται επίσης ο οικισμός Τριφύλλια.

## Πληθυσμός
Κατά τη διάρκεια της Τουρκοκρατίας, το χωριό φαίνεται ότι είχε 28 οικογένειες το 1758 ενώ είχε 22 σπίτια το 1820.

Ο πληθυσμός του οικισμού στις απογραφές του ελληνικού κράτους συνοψίζεται στον παρακάτω πίνακα:

## Εκκλησιαστικά
Η ενορία της Κρύας Βρύσης υπάγεται στην Α' Αρχιερατική Περιφέρεια της Ιεράς Μητρόπολης Σταγών και Μετεώρων με έδρα την Καλαμπάκα. Ενοριακός ναός είναι η εκκλησία του Αγίου Μηνά που μνημονεύεται για πρώτη φορά στις πηγές το 1828.

## Αναφορές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Μιλτιάδης Χριστοδούλου

Ο **Μιλτιάδης Χριστοδούλου** ήταν Ελληνοκύπριος δημοσιογράφος και συγγραφέας. Διετέλεσε Κυβερνητικός Εκπρόσωπος της Κύπρου.

## Βιογραφικά στοιχεία
Ο Μιλτιάδης Χριστοδούλου γεννήθηκε στην Αγλαντζιά στις 12 Αυγούστου 1919. Το 1938 αποφοίτησε από το Παγκύπριο Γυμνάσιο και ασχολήθηκε με τη δημοσιογραφία. Το 1941 ήταν εκ των ιδρυτικών μελών του ΑΚΕΛ. Ωστόσο, το 1952 αποχώρησε από το κόμμα. Το 1961 ίδρυσε το Κυπριακό Πρακτορείο Ειδήσεων, το οποίο διεύθυνε.

Το 1965 ανέλαβε διευθυντής του Γραφείου Δημοσίων Πληροφοριών της Κυπριακής Δημοκρατίας (σήμερα Γραφείο Τύπου και Πληροφοριών). Την εποχή εκείνη ο διευθυντής του Γραφείου Δημοσίων Πληροφοριών ήταν ταυτόχρονα και Κυβερνητικός Εκπρόσωπος, με τον Μιλτιάδη Χριστοδούλου να γίνεται ο πρώτος κυβερνητικός εκπρόσωπος της Κύπρου. Διετέλεσε κυβερνητικός εκπρόσωπος στην Κυβέρνηση Αρχιεπισκόπου Μακαρίου Γ΄ 1960, στην Κυβέρνηση Αρχιεπισκόπου Μακαρίου Γ΄ 1968, στην Κυβέρνηση Αρχιεπισκόπου Μακαρίου Γ΄ 1973, στην Κυβέρνηση Σπύρου Κυπριανού 1977 και στην Κυβέρνηση Σπύρου Κυπριανού 1978. Λόγω της στενής συνεργασίας του με τον Αρχιεπίσκοπο Μακάριο Γ΄, έγινε απόπειρα δολοφονίας εναντίων του, στην οποία τραυματίστηκε.

Στο πραξικόπημα του 1974 συνελήφθη από τους πραξικοπηματίες, κακοποιήθηκε και φυλακίστηκε στο αρχηγείο της στρατιωτικής αστυνομίας μέχρι την ημέρα της τουρκικής εισβολής. Επανήλθε στη θέση του την ημέρα της επιστροφής του Αρχιεπισκόπου Μακαρίου Γ΄  στην Κύπρου, στις 7 Δεκεμβρίου 1974.

Παραιτήθηκε από τη θέση του στις 16 Ιουνίου 1981. Στις 26 Ιουνίου 1981 η Επιτροπή Λογοκρισίας Κινηματογραφιών Ταινιών ανακήρυξε τον Μιλτιάδη Χριστοδούλου ως επίτιμο πρόεδρο της.

Στη συνέχεια ασχολήθηκε με τη συγγραφή βιβλίων, κυρίως σχετικών με το κυπριακό πρόβλημα.

Ήταν νυμφευμένος και είχε τρία παιδιά. Απεβίωσε στις 20 Αυγούστου 2001.

## Παραπομπές

## Πηγές
*
*

|-

Κατηγορία:Κύπριοι δημοσιογράφοι
Κατηγορία:Υπουργοί Παιδείας (Κύπρος)
Κατηγορία:Κύπριοι συγγραφείς
Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κυβέρνηση Αρχιεπισκόπου Μακαρίου Γ΄ 1973
Κατηγορία:Κυβέρνηση Σπύρου Κυπριανού 1977
Κατηγορία:Κυβέρνηση Σπύρου Κυπριανού 1978